George Arion

George Arion () este un autor de romane mystery & thriller român, poet, prozator, eseist, libretist, scenarist și publicist. Membru al Uniunii Scriitorilor din România.

În prezent este directorul Publicațiilor Flacăra din România. Președinte al Fundației "Premiile Flacăra", președinte al Romanian Crime Writers Club. 
A fost caracterizat în momentul publicării primului său roman polițist, Atac în bibliotecă, drept „un Raymond Chandler român” de către criticul literar Ovid S. Crohmălniceanu, el însuși autor de paraliteratură. Ziaristul și caricaturistul Octavian Andronic l-a numit „un San Antonio dâmbovițean”.

Referințe critice 

 "Cu George Arion începem să avem și noi un roman polițist autohton." - Ov. S. Crohmălniceanu, România Literară, 1984
 "Supunându-se locurilor comune ale genului, George Arion iese din canoanele romanului polițist prin savoarea limbajului și continua tentație a ironiei." - Mihai Coman, SLAST, nr. 21, 1986
 "Nu cred să existe în literatura noastră actuală vreun personaj care să-l întreacă în popularitate pe Andrei Mladin. Construit parcă în joacă, acest suav lungan a reușit...să cucerească inimile celor mai diverse categorii de cititori (și, mai ales, cititoare) ajungându-se chiar la adevărate scandaluri între copii și părinți, frate și soră, soț și soție, iubit și iubită în vederea dreptului de a lectura mai întâi decât celălalt (cealaltă, ceilalți), cartea." - Tudorel Urian, Viața Studențească 28 ianuarie 1987
 "Romanele polițiste ale lui Arion se remarcă prin scriitura alertă, prin umor și prin limbajul pitoresc al personajelor." - Mircea Zaciu, Marian Papahagi, Aurel Sasu, "Dicționarul Scriitorilor Români", 1995
 "George Arion este un virtuoz al epicului de sursă polițistă." - Dumitru Micu, "Istoria literaturii române de la creația populară la post-modernism", 2000

Romane de tip mystery & thriller 

 Atac în bibliotecă, 1983 - Editura Eminescu. Ecranizat în 1993.
 Profesionistul. Țintă în mișcare, 1985 - Editura Eminescu
 Trucaj, 1986 - Editura "Albatros" 
 Pe ce picior dansaṭi?,1990 - Editura Eminescu
 Crimele din Barintown, 1995 - Editura Flacăra
 În 1996 publică integrala Andrei Mladin intitulată Detectiv fără voie la Editura All; reeditare în 2008 la Crime Scene Publishing.
 Nesfârṣita zi de ieri, 1997 - Editura Flacăra; reeditare sub titlul "Șah la rege" în 2008 la Editura "Tritonic"
 Cameleonul, 2001 - Editura "Fundației Pro"; reeditare în 2009 la "Crime Scene Publishing" 
 Anchetele unui detectiv singur, 2003 - Editura "Fundației Premiile Flacăra"
 Spioni în arșiță, 2003 - Editura "Fundației Premiile Flacăra"
 Necuratul din Colga, 2004 - Editura "Fundației Premiile Flacăra" 
 Crime sofisticate, 2009 - Editura "Crime Scene Publishing"
 Fortăreața nebunilor, 2011 - Editura "Crime Scene Publishing"
 Attack in the Library (traducerea în engleză a romanului Atac în bibliotecă), 2011 - Editura "Profusion Crime", London
 Sufocare, 2012 - Editura "Crime Scene Publishing"
 Cible royale (traducerea in franceză a romanului Nesfârṣita zi de ieri), 2014 - Editura Genèse Edition, Paris-Bruxelles.
 Insula cărților, 2014 - Editura „Crime Scene Press”
 Qui veut la peau d'Andreï Mladin ? (traducerea în franceză a romanului Atac în bibliotecă), 2015 - Editura Genèse Edition, Paris-Bruxelles.
 Însoțitorul lui Iisus, 2016 - Editura „Crime Scene Press”
 Maestrul fricii, 2017 - Editura „Crime Scene Press”
La Vodka du Diable (traducerea în franceză a romanului Profesionistul. Țintă în mișcare), 2017 - Editura Genèse Edition, Paris-Bruxelles
Убиство во библиотеката [Ubistvo vo bibliotekata] (traducerea în macedoneană a romanului Atac în bibliotecă), 2017 - Editura Antolog
Trimisul special, 2018 - Editura „Crime Scene Press”
Umbrele din Ada Kaleh, 2019 - Editura „Crime Scene Press”
Mâna care închide ochii, 2020 - Editura „Crime Scene Press”

Poezie 

 Copiii lăsați singuri, 1979 - Editura "Scrisul Românesc"
 Amintiri din cetatea nimănui, 1980 - Editura "Cartea Românească"
 Traversarea, 1997 - Editura "Fundației Premiile Flacăra" 
 Uite cine nu vorbește (Versuri pentru copii), 1997 - Editura "Flacăra"

Critică literară 

 Alexandru Philippide sau Drama unicității, 1981 - Editura Eminescu
 Din 2006 susține o rubrică de prezentare a cărților polițiste în ediția de duminică a "Jurnalului Național"

Publicistică 

 Interviuri, 1979 - Editura Eminescu
 Interviuri II, 1982 - Editura Eminescu
 Dialogul continuă", 1988 - Editura "Albatros"
 Viața sub un președinte de regat, 1997 - Editura Flacăra
 O istorie a societății românești contemporane în interviuri(1975-1999), 1999 - Editura "Fundației Premiile Flacăra"; reeditare în 2005 
 Liniște! Corupții lucrează pentru noi, 2003 - Editura "Fundației Premiile Flacăra"
 Cele mai frumoase 100 de interviuri, 2011 - Editura Flacăra

 Scenarii de filme 
 Enigmele se explică în zori (1989)
 Atac în bibliotecă (1993)

 Televiziune 

 Scenariu la serialul polițist Detectiv fără voie - 2001

 Teatru și operă 

 Autograf - monolog dramatic, 150 de spectacole la Teatrul Național București
 Scena crimei sau Caruselul ucigașilor - tragicomedie polițistă difuzată la Radio România Actualități în 2008; montată pentru prima oară la Teatrul "Tudor Vianu" din Giurgiu
 Libretul operei În labirint - muzica Liana Alexandra; montată la Opera din Timișoara în 1987
 Amintiri din livada cu meri - tragicomedie polițistă, difuzată la Radio România Actualități în 2011
 Misterul unei nopți cu viscol - revista Familia, nr. 11-12, 2012
 Autograf (2022) - 10 piese de teatru

 Vers și muzică 

 A realizat împreună cu Eugen Cristea CD-ul  Soldat căzut din iubire '' la care a contribuit cu versurile.

Premii 

 De trei ori Premiul Uniunii Scriitorilor (1985, 1995, 1999)
 Prix du Public 2016 la Târgu de carte dedicat literaturii din Balcani de la Paris

Vezi și 

Roman polițist
Listă de autori de romane polițiste

Referințe 

Nașteri în 1946
Nașteri pe 5 aprilie
Dramaturgi români
Jurnaliști români
Libretiști români
Membri ai Uniunii Scriitorilor din România
Poeți români contemporani
Scenariști români
Scriitori români din secolul al XX-lea
Scriitori români în viață
Tecuceni